
Pinakamataas nga pagsaludo kanday 
Kaupod Laan kag Bagong-tao 


Kawanihan sa Politika sang Komite Sentral 
Partido Komunista ng Pilipinas 


mga nagahari nga sahi kag sa ila mga pasista nga su- 

luguon, ginapaabot namon sa tanan nga kadre kag 
katapu sang Partido, mga Pulang hangaway sang Bagong 
Hukbong Bayan (BHB), sa tanan nga rebolusyunaryo nga 
pwersa kag bug-os nga pumuluyong Pilipino ang pagkapa- 
tay nanday Kaupod Laan (Benito Tiamzon) kag ni Kaupod 
Bagong-tao (Wilma Austria), mga nagapanguna kag ha- 
langdon nga lider sang Partido Komunista ng Pilipinas kag 
bug-os nga rebolusyunaryo nga kahublagan sa pungsod. 


p-. sang rebolusyunaryo nga kaugot kg kaakig sa 


Si Ka Laan kag si Ka Bagong- 
tao makangilidlis kag sapatnon nga 
ginpatay sang pasista nga berdugo 
sang Armed Forces of the Philippi- 
nes (AFP) sadtong Agusto 21, 
2022, matapos sila nga gindakop 
samtang nagabyahe sakay sa duha 
ka van nga gingamit nila padulong 
sa higad sang dagat sang Catbalo- 
gan. Nadakpan sila mga alas-dose 
sang udto kag ala-una sang hapon. 
Indi sila armado bisan sang malip- 
ot nga pusil. 

Napulo sila tanan nga nauya- 
tan, sobra nga ginpabudlayan paa- 
gi sa pagpangkastigo kag iban pa 
nga porma sang pagtortyur, antes 
ginpatay. Kaupod nanday Ka Laan 
kag Ka Bagong-tao nga ginpatay 
sang kaaway sanday Kaupod Joel 
Arceo (Ka Divino, sekretaryo sang 
isa ka komite sa sub-rehiyon sa 
Eastern Visayas), si Ka Yen, Ka 
Jaja, Ka Matt, Ka Ash, Ka Delfin, 
Ka Lupe, Ka Butig. Suno sa natipon 
nga impormasyon sang tim nga 
nag-imbestiga sa hitabo, wasak- 


wasak ang itsura sang mga kau- 
pod, possible tuga sang matig-a 
nga bagay. Maathag nga ang iban 
ginpatay paagi sa pagtiro. 

Para takpan ang ila krimen kag 
panason ang tanan nga ebidensya, 
naghimo-hino sang estorya ang 
Joint Task Force-Storm kag Task 
Force Trident sang AFP para pag- 
waon nga may natabo nga 
engkwentro sa dagat. Sadtong 
kaagahon sang Agusto 22, 2022, 
ginkarga ang mga bagkay sang mga 
ginpatay nga rebolusyunaryo sa isa 
ka baruto nga ginpaguyod sa tunga 
sang dagat antes ginpalupok sa tu- 
nga sang Catbalogan kag Tarangan 
island. Walo lang ka bangkay ang 
ginpahayag nga na rekober. 

Nakabaton ang Kawanihan sa 
Politika kag Komiteng Tagapagpa- 
tuman sang kumpirmasyon angut 
sa pagpatay kanday Ka Laan kag 
Ka Bagong-tao pila ka adlaw mata- 
pos ang insidente. Sa mga masu- 
nod nga semana kag bulan, ginti- 
gayon ang madaluman nga pag-im- 


bestiga para hibaluon ang mga de- 
talye sa likod sang brutal nga kri- 
men nga ini. 

Ginatumod namon nga direkta 
kag nagapanguna nga responsable 
sa pasista nga brutalidad nga pag- 
masaker kanday Ka Benito 
Tiamzon, Ka Wilma Austria kag 
walo ka iban pa nga rebulosyunar- 
yo sanday Ferdinand Marcos Jr., 
commander-in-chief sang AFP, Lt. 
Gen. Bartolome Bacarro, sadto 
chief of staff sang AFP, Gen. Ed- 
gardo de Leon, sadto lider sang 
JTF-Storm kag sang 8th Infantry 
Division, kag Brig. Gen. Marceliano 
Teofilo, lider sang Intelligence 
Service sang AFP. Direkta nga im- 
bolbado man ang mga pwersa sang 
US military paagi sa Joint Special 
Operations Task Force Trident, isa 
ka yunit nga direkta nga ginauya- 
tan, ginahanas kag ginaarmasan 
sang US. Sanday Marcos kag iban 
pa nga imbolbado sa krimen nga ini 
nagakadapat nga kasuhan sa na- 
tungdan nga hukmanan. 


Matuod nga baganihan sang pumuluyong Pilipino 


G inadeklarar sang Komite Sentral ang mag asawa nga sanday Kaupod Beni- 
to Tiamzon kag Kaupod Wilma Austria bilang mga martir kag matuod nga 
baganihan sang pumuluyong Pilipino. Ginhalad nila ang ila bug-os nga kabuhi 
sa pag alagad sa masang pigos kag ginahimuslan, ginhalad ang tanan nga ika- 
sarang kag kinaalam para sa pagsulong sang handum para sa pungsodnon nga 
kahilwayan kag demokrasya, sosyalismo kag komunismo. 


Halin sa kaidadalman sang ta- 
gipusuon sang tagsa ka rebulosyu- 
naryo nga Pilipino, ginapaabot 

Ang Ang Bayan ginabantala 
duha ka beses kada bulan 
sang Komite Sentral sang Partido 
Komunista ng Plipinas 


sang Kawanihan sa Pulitika kag bi- 
log nga Komite Sentral ang pagpa- 
kig-unong sa mga anak kag apo 
nanday Ka Laan kag Ka Bagong- 
tao. 

Mga sampaton sa Marxismo- 
Leninismo-Maoismo kag sa teorya 
kag praktika sang rebulosyong Pi- 
lipino sanday Ka Laan kag Ka Ba- 
gong-tao. Sa ubay ni Kaupod Jose 
Maria Sison, maayo nila nga gin- 
pamunuan ang Komite Sentral kag 
Bag-ong Hangaway sang Banwa sa 
mas o menos tatlo ka dekada nga 
pagsulong sang pangmalawigon 
nga inaway banwa. 

Pareho nga ginbun-ag sang re- 
bolusyunaryo nga pagdaluyong 

sadtong katapusan sang dekada 
sisenta tubtob sa temprano nga 
bahin sang dekada sitenta si Ka 
Laan kag Ka Bagong-tao. Ginbun- 
ag si Ka Laan sadtong Marso 21, 
1951 kag nagdako sa Marikina, 
Metro Manila. Si Ka Bagong-tao 
naman ginbun-ag sadtong Di- 
syembre 21, 1952 kag tumandok 
sang Pasig City. Pareho sila nga 
nangin bumulutho sang Jose Rizal 
High School. Halos magkadungan 
man sila nga nag-eskwela sa 
University of the Philippines sad- 
tong ulihi nga bahin sang dekada 
1960, nangin mga manunulat sa 
Philippine Collegien, kag nangin 
katapu sang pungsodnon-demok- 
ratikong kahublagan sang mga pa- 
matan-on. 

Pareho sila nagserbi nga mga 
organisador sa kubay sang mga 
mamumugon kag mangunguma. 
Antes sila napilian sa mga sentral 
nga organo sang Partido, pareho 

sila namuno sa pagsulong sang re- 
bolusyonaryo nga kahublagan sa 
lain-lain nga mga rehiyon. Halin sa 
Manila, pareho sila ginsaylo sa Ce- 
bu sadtong 1974 para mag-organi- 
sa sa mga mamumugon. Ginsaylo 
sila sa Samar sang pagkasunod 
nga tuig para magtungod sang pa- 
nugod nga pangkatilingban nga 
pagpanalawsaw kag magpadalum 
sang paghakos sa mga paghimakas 
anti-pyudal, kag magluwas sang 
iban pa nga mga katungdanan. 
Sadtong 1976 si Ka Laan nagserbe 
nga sekretaryo sang rehiyong Eas- 
tern Visayas, samtang si Ka Ba- 
gong-tao ikaduha nga sekretaryo. 
Kabahin si Ka Bagong-tao sa mga 
namuno sa Central Luzon sadtong 
una nga bahin sang dekada 1980 
kun sa diin nag-uswag ang armado 
nga paghimakas kag malaparan 
nga mga paghimakas masa sang 
mga mangunguma kag mamumu- 
gon batuk sa diktaduryang US- 
Marcos. Ang pagpamuno ni Ka 
Laan sa pagsulong sang rebolu- 
syonaryo nga kahublagan sa Eas- 
tern Visayas nga ginakinaiyahan 
sang mapagsik nga pagsulong sang 
mga paghimakas kontra-pyudal 
kag armado nga paghimakas. 
Nagtungod sanday Kaupod 
Laan kag Bagong-tao sang yabi 
nga papel sa pagsulong sang Ika- 
duha nga Dunganon nga Kahubla- 
gan Pagpanadlong (IDKP) sadtong 
1992-1998 nga liwat nagpalig-on 
sang panindugan sang Partido sa 
sandigan nga mga prinsipyo sang 
Marxismo-Leninismo-Maoismo, 
kag sa estratehiya ka taktika sang 
pangmalawigon nga inaway banwa 
para isulong ang demokratiko nga 
rebolusyon sang banwa. Maayo ni- 
la nga ginpamunuan ang Komite 
Sentral sang Partido sa pagpanga- 
pin sini kag pagpaslaw sa mga re- 
bisyunistang traidor nga nagtuyo 
ilihis ukon buakon ang Partido. Sa 
ila nga pagpamuno, nasalbar ang 
Partido halin sa bibi sang pagkatu- 
naw kag liwat nga gindala ang re- 
bolusyong Pilipino sa banas sang 

pagsulong kag pag-uswag. 

Sang nagligad nga tatlo ka de- 
kada, si Ka Laan ang nagserbi nga 
pangulo sang Komiteng Tigpatu- 
man sang Komite Sentral sa ma- 
tag-adlaw nga pagpangulo sini sa 
rebolusyong Pilipino. Si Ka Ba- 
gong-tao naman ang nagserbi nga 
general secretary sang Komite 
Sentral. Sa ikaduha nga kongreso 
sang Partido sadtong 2016, liwat 
sila nga ginpili sa Komite Sentral 
kag mga nagapamuno nga organo 
sang Partido. 

Nagtungod sila sang mga indi- 
bidwal nga responsibilidad, bisan 
pa sa nagligad nga mga dekada 
hugot sila nga nagatimbanganay 
sa pag-abaga sa mabug-at nga ka- 
tungdanan sa pagpamuno sa Par- 
tido. Katimbang man nila ang iban 
pa nga nagapanguna nga kadre 
sang Partido sa Komite Sentral, 
Kawanihan sa Pulitika kag sa Ko- 
miteng Tagapagpatuman sa pag- 
hatag ubay sa dalan sang pagsu- 
long sang demokratiko nga rebolu- 
syon sang banwa sa Pilipinas. 

Ang mga dokumento sang Ko- 
mite Sentral kag sang Komiteng 
Tagapagpatuman nga ginpanguna- 
han nila nga isulat dugang nga 
nagpamanggad sa mga teorya 
sang pagsulong sang demokratiko 
nga rebolusyon sang banwa sa Pi- 
lipinas. Ang mga memorandum 
ukon direktiba sang KTKS dugang 
nga nagpauswag kag nagpadalom 
sa konsepto sang pangmalawigon 
nga inaway banwa kag pagpakig- 
away gerilya. Nagpatuhoy sila 
sang panahon para hugton ang ha- 
kos sang mga kadre sang Partido 
sa mga prinsipyo sa tanan nga ba- 
hin nga pagsulong sang inaway 
banwa kag sang krusyal nga kaki- 
nahanglanon sang pagkumbinar 
sang tatlong sangkap sini--ang ar- 
mado nga paghimakas, rebolu- 
syong agraryo kag pagtukod sang 
baseng masa. 

Ang mga ginbilin nga sinulatan 
nanday Ka Laan kag Ka Bagong- 
tao kabahin na sang manggaran 


nga baol sang rebolusyunaryo nga 
teorya nga kontribusyon sang re- 
bolusyon nga Pilipino sa pagpa- 
manggad sang Marxismo-Leninis- 
mo-Maoismo. Pagatipunon ang 
mga ini sang Komite Sentral sa isa 
ukon pila ka libro para sa mga kad- 
re sang Partido. 

Nadakop sanday Ka Laan kag 
Ka Bagong-tao sadtong 2014 kag 
masobra duha ka tuig nga ginpre- 
so. Nahilway sila sadtong 2016 
para magserbe sa negotiating pa- 
nel sang National Democratic 
Front of the Philippines (NDFP) sa 
pag-estoryahanay 7 pangkalinong 
sa rehimeng Duterte. Sang ginba- 
sura ni Duterte ang estoryahanay 
pangkalinong kag ginmandu ang 
pagdakop kag pagpatay sa mga 
personahe sang NDFP kag sang 
Partido kag BHB, liwat nga nag-u- 
pod sanday Ka Laan kag Ka Ba- 
gong-tao sa mga larangan gerilya. 

Ginatos ka milyon ka piso ang 
gingasto ni Duterte para pangitaon 
ang kampo nanday Ka Laan kag Ka 
Bagong-tao kag sang Komite 
Sentral halin pa sadtong 2017. Wa- 
la-hawid ang mga pagpangbomba 
halin sa kahawaan kag mga kanyon 
nga nagpanalakay kag nagtuga 
sang malala nga kahalitan sa kabu- 
hi kag pangabuhian sang malapad 
nga suportang masa sang rebolu- 
syonaryo nga kahublagan. Pila ka 
libo nga pasista nga tropa ang gi- 
ngamit para sa padihot sang kaa- 
way nga hingabuton ang kabuhi 
nanday Ka Laan kag Ka Bagong-tao 
kag pugutan sang ulo ang Partido. 

Nagmadinalag-on man ang 
kaaway nga tapuson ang kabuhi 
nanday Ka Laan kag Ka Bagong- 
tao, paslaw sila sa katuyuan nga 
lupugon ang pamunuan sang Parti- 
do. Kag kaangay sang nagakapu- 
kan nga matag-as nga punong ka- 
hoy sa kagulangan, nagbilin sila 
sang malapad nga espasyo nga su- 
bong alagyan sang silak sang ad- 
law nga nagahatag sang init kag 
kusog sa bag-o nga mga punong 
haligi sang Partido kag BHB. 


Malig-on nga kolektibo nga pagpamuno 
sang Komite Sentral sang Partido 


ndi mabalibaran nga tuman kadaku ang nadula sa Partido, partikular na sa 

Komite Sentral, ang pagkapatay nanday Kaupod Benito Tiamzon kag Kau- 
pod Wilma Austria, nga ginsundan sang pagtaliwan ni Kaupod Joma sang nag- 
ligad nga Disyembre 16, 2022. Indi man manegar ang bug-at sang pagkapatay 
ukon pagtaliwan sang pila pa ka nagapamuno nga kadre sang Partido sang 
nagligad nga tinuig kalakip sanday kaupod Julius Giron (Ka Nars), Jorge Mad- 
los (Ka Oris), Menandro Villanueva (Ka Bok), Antonio Cabanatan (Ka Manlim- 
basog), Eugenia Magpantay (Ka Fiel), Mariano Adlao (Ka Panoy) kag iban pa. 


Apang, sa bilog nga kabuhi nila 
nga pagpamuno sa Partido kag rebo- 
lusyong Pilipino, naghanas sila sang 
linibo nga mga kadre kag rebolusyo- 
naryo nga handa magpanubli kag 
mag-abaga sang mabug-at nga ka- 
tungdanan kag responsibilidad. 
Nagtaliwan man ang pila, ginabuslan 
man sila sang mas madamo pa nga 
mga kadre kag lider nga determina- 
do magtungod sang mga katungda- 
nan sa tunga sang dalagkuan nga 
pagpanghangkat. 

Sa pagpanguna sang Kawanihan 
sa Pulitika, madasig nga nasangka- 
pan kag gilayon nga ginkay-o kag li- 
wat nga ginpabaskog sang Komite 
Sentral sang Partido ang mga 
sentral nga organo sang pagpamuno 
sang Partido. Gilayon nga ginpili ang 
magabulos nga kadre nga sa subong 
nagapanguna na sa matag-adlaw 
nga pagsulong sang mga hilikuton 
kag katungdanan sa pagpamuno. 
Wala kahadlok nila nga ginbaton ang 
mga panghangkat sa pagpamuno. 
Labi pa nga ginpabaskog sang Komi- 
te Sentral ang pagpanguna sini sa 
mga nagapamuno nga komite kag 
mga kadre sa mga komiteng pangre- 
hiyon kag sa iban pa nga mga sentral 
sini nga organo. Bug-os kapagsik su- 
bong ang paghimud-os sang Komite 
Sentral nga pabaskugon ang bilog 
nga Partido sa ideolohiya, pulitika 
kag organisasyon. 

Sa duso sang Kawanihan sa Puli- 
tika kag Komite Sentral, tanan nga 
kadre sang Partido sa tanan nga le- 
bel sang pagpamuno, bug-os subong 
ang kolektibo nga pagpaninguha nga 
pataason ang teoretikal kag prakti- 
kal nga kinaalam sa pagtuon sang 


Marxismo-Leninismo-Maoismo, mga 
basehan nga prinsipyo sang Partido 
sa ideolohiya, pulitika kag organisa- 
syon, kag sang estratehiya kag tak- 
tika sa pagsulong sang demokratiko 
nga rebolusyon sang banwa paagi 
sa pangmalawigon nga inaway ban- 
wa. 

Ginapangunahan subong sang 
mga kadre sang Partido ang pagsu- 
ma sang mga inagihan, pagpangiba- 
baw sa mga kahuyangan kag pag- 
tadlong sa mga kasaypanan. Naga- 
pursiger sila sa pagremolde santo sa 
proletaryo nga ideolohiya, nagaban- 
tay kag nagasikway sa mga sala nga 
pamensaron, nagapakasampaton sa 
demokratiko nga estilo sang pagtra- 
baho kag ginasakabuhi ang pagsa- 
way kag pagsaway-sa-kaugalingon 
bilang pamaagi para pabaskugon 
ang paghiliusa kag labi nga pauswa- 
gon ang mga hilikuton. Handa ang 
tanan nga kadre sang Partido sa 
mabug-at nga sakripisyo samtang 
ginatipon ang kusog sang bilog nga 
katapuan para pangibabawan ang 
tanan nga kabudlayan kag pagtilaw, 
kag magsulong sa banas sang rebo- 
lusyunaryo nga pagdaluyong. 

Ginapamunuan subong sang Ko- 
mite Sentral ang labi nga pagpabas- 
kog sang demokratiko nga rebolu- 
syon sang banwa. Hugot nga naga- 
hiliusa ang bug-os nga katapuan 
sang Partido sa mga plano kag ka- 
tungdanan nga ginatalana sang Ko- 
mite Sentral sa mga direktiba nga 
ginapagwa sini paagi sa Komiteng 
Tigpatuman. Ginatahasan ang ta- 
nan nga mga komite sang Partido 
nga ubos-kusog nga pukawon, orga- 
nisahon kag pahulagon ang masa 

kag pamunuan ang ila paghimakas 
sa pang-ekonomiya kag pang-puliti- 
ka, ang pagbato sa mga neoliberal 
nga patakaran nga paantus sa ma- 
sa, ang pagbato sa pasista nga tero- 
rismo sang kaaway, ang pagbato sa 
nagasingki nga pagpasilabot militar 
sang imperyalismong US, kag ang 
pagtukod sang nagahiliugyon nga 
prente para ibuyagyag, ihamulag 
kag batuan ang pasistang rehimeng 
US-Marcos. Ginatahasan man sang 
Komite Sentral ang Bag-ong Hanga- 
way sang Banwa nga lubos nga pas- 
lawon ang todo nga atake sang kaa- 
way, labi nga magpalapad kag hug- 
ton ang angut sa masang mangu- 
nguma, dugang nga papagsikon ang 
paghimakas anti-pyudal, palaparon, 
pabakuron kag padamuon ang mga 
organisasyong masa sa kaumhan, 
kag labi nga padabdabon kag ilapta 
ang kalayo sang gerilya nga pagpa- 
kig-away. 

Ginapalig-on subong sang Komi- 
te Sentral ang organisasyon sang 
Partido sandig sa prinsipyo sang 
demokratiko nga sentralismo. Ubos- 
kusog nga ginapapag-on ang kolek- 
tibo nga pagpamuno sa tanan nga 
lebel. Hugot nga ginapatuman ang 
mga pagsulundan kag disiplina. Na- 
gapursige ang tanan sa paghiwat 
sang regular nga mga pulong kag 
kumperensya para bug-uson ang 
paghiliusa. Husto nga ginapatuman 
ang mga polisiya kag pagsulundan 
agud bilog kag dululungan nga mag- 
martsa. Regular kag napanahon nga 
nagapahayag ang mga komite sa 
mga mataas nga organo sang Parti- 
do. Sa tanan nga lebel sang pagpa- 
muno, husto nga ginasubaybayan 
ang dalagan sang hilikuton sa mas 
manubo nga lebel, kag amo man ang 
kahimtangan sang masa. 

Sa tunga sang nagapalala nga 
krisis sang malakolonyal kag malap- 
yudal nga sistema kag ginaatubang 
nga malala nga kapigaduhon, pag- 
pamigos kag pagpanghimulos sa 
idalum sang imperyalismo, pyudalis- 

mo kag burukrata kapitalismo, ma- 
pag-on ang pamat-ud sang malapad 
nga masa sang pumuluyong Pilipino 
nga magpursiger sa dalan sang re- 
bolusyunaryo nga paghimakas. Su- 
bong kag tubtob san-o man, bug-os 
ang kabubut-on sang Partido nga 
pukawon, hugpongon kag pahulagon 
ang malapad nga masa sang pumu- 
luyong Pilipino, kag pamunuan ang 
rebolusyunaryo nga armado nga 
paghimakas kag rebolusyunaryo nga 


kahublagan masa sa bilog nga pung- 
sod. 

Sa ubay sang Marxismo-Leninis- 
mo-Maoismo kag paagi sa pagpalig- 
on sang kolektibo nga pagpamuno 
kag paghiliusa sang tanan nga pat- 
riyotiko kag demokratiko nga sahi, 
pat-ud nga pagadal-on sang aton 
dungganon nga Partido kag pumulu- 
yong Pilipino ang pungsodnon-de- 
mokratiko nga rebolusyon sa mas 
mataas nga lebel kag paga-agumon 


ang mas dalagku nga kadalag-an sa 
maabot nga mga tinuig. 

Sa inspirasyon sang handuma- 
nan nanday Kaupod Laan, Kaupod 
Bagong-tao, Ka Joma kag tanan nga 
dungganon nga martir kag bagani- 
han sang proletaryo kag pumulu- 
yong Pilipino, ubos-ikasarang naton 
nga abagahon ang mabug-at nga ka- 
tungdanan sa pagsulong sang han- 
dum para sa matuod nga kahilwa- 
yan, demokrasya kag sosyalismo. 


Batuan ang ginpasingki nga imperyalista nga pagpamigos batuk sa pumuluyong Pilipino! 
Maisog nga isulong ang inaway banwa para sa matuod nga kahilwayan kag demokrasya! 
Padabdabon kag ilapta ang kalayo sang inaway banwa! 

Mabuhay ang Bag-ong Hangaway sang Banwa! 

Mabuhay ang Partido Komunista ng Pilipinas! 

Mabuhay ang Proletaryo kag Pumuluyong Pilipino! 

